Greek: Η πρόταση έχει ως στόχο:- Προσωρινή μείωση της αλιευτικής προσπάθειας για την κατηγορία αλιείας των κεφαλοπόδων (τεχνικό δελτίο αριθ. 5 του πρωτοκόλλου) με την προσωρινή μείωση κατά 5 άδειες των αλιευτικών δυνατοτήτων σε σχέση με τις δυνατότητες που προσφέρονται από το πρωτόκολλο. Η μελλοντική ενεργοποίηση των 5 αυτών αδειών θα αποφασιστεί κατόπιν κοινής συμφωνίας ανάλογα με την κατάσταση του αλιευτικού πόρου και με βάση τις επιστημονικές γνώμες που θα εκφραστούν στο πλαίσιο της μεικτής επιστημονικής επιτροπής που ιδρύεται βάσει του πρωτοκόλλου. Τα δύο μέρη θα αποφασίσουν, κατόπιν κοινής συμφωνίας, τις πρακτικές λεπτομέρειες εφαρμογής της προσωρινής αυτής μείωσης.- Καθορισμός από τις αρχές της Μαυριτανίας μιας δεύτερης περιόδου βιολογικής διακοπής ενός μηνός για τη βενθοπελαγική αλιεία.- Για την κατηγορία αλιείας θυνναλιευτικών με καλάμια και παραγάδια επιφανείας (τεχνικό δελτίο αριθ. 8), ο αριθμός των σκαφών της κατηγορίας αυτής αυξάνεται από 31 σε 35.- Για την κατηγορία αλιείας μηχανοτρατών - ψυγείων πελαγικής αλιείας (τεχνικό δελτίο αριθ. 9) ο αριθμός των σκαφών της κατηγορίας αυτής αυξάνεται από 15 σε 25.Οι εν λόγω τροποποιήσεις του πρωτοκόλλου θα επιτρέψουν:- να υπάρξει περισσότερη αντιστοιχία μεταξύ της αλιευτικής προσπάθειας και της κατάστασης των αποθεμάτων για την κατηγορία των κεφαλοπόδων- να δοθεί η δυνατότητα αύξησης του αριθμού αδειών λόγω της αύξησης της ζήτησης και των αλλαγών ζώνης που πραγματοποιούνται από τα σκάφη αλιείας με καλάμια στην περιοχή- να εξασφαλιστεί ομοιομορφία μεταχείρισης και πλαισίωσης για το σύνολο των πλοίων του ευρωπαϊκού στόλου πελαγικής αλιείας που δραστηριοποιούνται στην ΑΟΖ της Μαυριτανίας (NL, D, LT, LV), τα οποία ανταποκρίνονται στα κριτήρια επιλεξιμότητας που καθορίζονται από το πρωτόκολλο.5.3 Λεπτομέρειες υλοποίησηςΗ θέση σε εφαρμογή του σχετικού πρωτοκόλλου υπάγεται στην αποκλειστική αρμοδιότητα της Επιτροπής την οποία θα αναλάβει μέσω του θεσμικού προσωπικού της τόσο στην έδρα της στις Βρυξέλλες όσο και στην αντιπροσωπεία της στη Μαυριτανία.Η Διεύθυνση Βιομηχανικής Αλιείας του Υπουργείου Αλιείας και Θαλάσσιας Οικονομίας είναι υπεύθυνη για τη χορήγηση αδειών αλιείας.Κατά τη διάρκεια του έτους 2004, κατόπιν αιτήσεως της Επιτροπής, συνήλθαν τρεις μεικτές επιτροπές CE/RIM (14-15 Φεβρουαρίου, 06-11 Σεπτεμβρίου και 15-16 Δεκεμβρίου 2004). Επίσης , στο ίδιο πλαίσιο, πραγματοποιήθηκαν δύο συνεδριάσεις της τεχνικής ομάδας εργασίας CE/RIM από 30 Ιουνίου έως 02 Ιουλίου και από 14 έως 15 Ιουλίου στο Nouakchott.Κατά τη διάρκεια της μεικτής επιτροπής του Φεβρουαρίου, αποφασίστηκε η σύσταση μεικτής τεχνικής ομάδας εργασίας για την εξέταση των ακόλουθων θεμάτων:- Κατάσταση του συνόλου των αποθεμάτων τα οποία αφορά η αλιευτική συμφωνία- Ρυθμίσεις στον τομέα της αλιείας ιχθυδίων και της εμπορίας νεαρών χταποδιών- Περιοχές και αλληλεπιδράσεις μεταξύ των διαφόρων τύπων αλιείας- Βιολογικές αναπαύσεις- Τεχνικοί κανόνες σχετικά με τα αλιευτικά εργαλείαΗ σύσκεψη της μεικτής επιτροπής από 15 έως 16 Δεκεμβρίου 2004 κατέληξε στην υπογραφή πρακτικών τα οποία κατέστησαν δυνατή την επίτευξη συμφωνίας για το σύνολο των ανωτέρω σημείων, οποία επισημοποιήθηκε με την ανταλλαγή επιστολών για την τροποποίηση του πρωτοκόλλου.[1] ΕΕ C […] της […] σ. […].[2] ΕΕ C […] της […] σ. […].[3] ΕΕ L 341 της 22.12.2001.[4] Για περισσότερες πληροφορίες, βλ. χωριστό έγγραφο κατευθύνσεων.